
专诪讘"谉

讛谞讜讚专 诪谉 讛转诪专讬诐 诪讜转专 讘讚讘砖 转诪专讬诐 诪谉 讛住转讜谞讬讜转 诪讜转专 讘讞讜诪抓 住转讜谞讬讜转 专' 讬讛讜讚讛 (讗) 讗讜诪专 讻诇 砖砖诐 转讜诇讚转讜 拽专讜讬讛 注诇讬讜 谞讚专 诪诪谞讜 讗住讜专 讗祝 讘讬讜爪讗 诪诪谞讜 讜讞讻诪讬诐 诪转讬专讬谉:



讞讻诪讬诐 讛讬讬谞讜 转"拽 讗讬讻讗 讘讬谞讬讬讛讜 讛讗 讚转谞讬讗 讻诇诇 讗诪专 专"砖 讘"讗 讻诇 砖讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讻讙讜谉 转诪专讬诐 讜讚讘砖 转诪专讬诐 谞讚专 讘讜 讗住讜专 讘讬讜爪讗 诪诪谞讜 谞讚专 讘讬讜爪讗 诪诪谞讜 讗住讜专 讘讜 讜讻诇 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讗讬谞讜 讗住讜专 讗诇讗 讘讬讜爪讗 诪诪谞讜 砖诇讗 谞转讻讜讬谉 讝讛 讗诇讗 诇讬讜爪讗 诪诪谞讜 转"拽 诇讬转 诇讬讛 讚专' 砖诪注讜谉 讘谉 讗诇注讝专 诇讗 讘讗转 砖讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讜诇讗 讘讗转 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讚讛讬讬谞讜 住转讜谞讬讜转 讜讞讜诪抓 住转讜谞讬讜转 讜专讘谞谉 讘转专讗讬 讗讬转 诇讛讜 讚专"砖 讘谉 讗诇注讝专 讘讗转 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪讛谉 诇讬讗讻诇 讜讛讗 讚拽转谞讬 讜讞讻诪讬诐 诪转讬专讬谉 讘讜 讜诇讗 讘讬讜爪讗 诪诪谞讜 拽转谞讬 讜讛诇讻转讗 讻转谞讗 拽诪讗:



讛谞讜讚专 诪谉 讛讬讬谉 诪讜转专 讘讬讬谉 转驻讜讞讬诐 诪谉 讛砖诪谉 诪讜转专 讘砖诪谉 砖讜诪砖诪讬谉 诪谉 讛讚讘砖 诪讜转专 讘讚讘砖 转诪专讬诐 诪谉 讛讞讜诪抓 诪讜转专 讘讞讜诪抓 住转讜谞讬讜转 诪谉 讛讻专讬砖讬谉 诪讜转专 讘拽驻诇讜讟讜转 诪谉 讛讬专拽 诪讜转专 讘讬专拽讜转 砖讚讛 砖讛讜讗 砖诐 诇讜讜讬:



转谞讬讗 讛谞讜讚专 诪谉 讛砖诪谉 讘讗专抓 讬砖专讗诇 诪讜转专 讘砖诪谉 砖讜诪砖诪讬谉 讜讗住讜专 讘砖诪谉 讝讬转 讜讘讘讘诇 讗住讜专 讘砖诪谉 砖讜诪砖诪讬谉 讜诪讜转专 讘砖诪谉 讝讬转 诪拽讜诐 砖诪住转驻拽讬谉 诪讝讛 讜诪讝讛 讗住讜专 讘讝讛 讜讘讝讛 驻砖讬讟讗 诇讗 爪专讬讻讗 讚专讜讘讗 诪谉 讞讚 诪住转驻拽讬谉 诪讛讜 讚转讬诪讗 讗讝讬诇 讘转专 专讜讘讗 拽诪"诇 住驻拽 讗讬住讜专讗 诇讞讜诪专讗變





专砖讘"讗

 讞讻诪讬诐 讛讬讬谞讜 转谞讗 拽诪讗 讗讬讻讗 讘讬谞讬讬讛讜 讛讗 讚转谞讬讗 讝讛 讛讻诇诇 讻讜'. 讚转谞讗 拽诪讗 讚诇讬转 诇讬讛 讚专讘讬 砖诪注讜谉 讘谉 讗诇注讝专 讻诇诇, 诇讗 讘讗转 砖讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇, 讜诇讗 讘讗转 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讜谞讚专 诪诪谞讜, 讚专讘讬 讬讛讜讚讛 住讘专 讚讻讬讜谉 讚谞讝讬专 诪诪谞讜 讗住讜专 讘讜 讻住转讜谞讬讜转 讚讗住讜专 讘讬讜爪讗 诪诪谞谞讜 讙诐 讻谉 讗诐 砖诐 转讜诇讚转讜 注诇讬讜 讻讞讜诪抓 住转讜谞讬讜转, 讜讞讻诪讬诐 诪转讬专讬谉 讘住转讜谞讬讜转 讙讜驻讬讬讛讜, 讗祝 注诇 驻讬 砖谞讚专 诪讛诐, 讜讗住讜专 讘讬讜爪讗 诪诪谞讜 诪砖诪注 讚讘讜 驻砖讬讟讗, 讗诇讗 砖讞讚砖 砖讗祝 讘讬讜爪讗 诪诪谞讜 讗住讜专, 讜注诇讛 拽讗 诪讛讚专讬 诇讬讛 讞讻诪讬诐 讚讘讜 讗讬谞讜 讗讜专, 讚诇讗 谞转讻讜讜谉 讝讛 讗诇讗 诇诪讛 砖讚专讻讜谉 诇讬讗讻诇 诪诪谞讜, 讜拽讬讬诪讗 诇谉 讻转谞讗 拽诪讗 讚诇注讜诇诐 讗讬谞讜 讗住讜专 讗诇讗 讘诪讛 砖讗住专 注诇 注爪诪讜 讜讗驻讬诇讜 讬讜爪讗 诪诪谞讜 讚专讻讜 诇讬讗讻诇, 讜讻谉 谞诪讬 讗祝 注诇 驻讬 砖谞讚专 诪诪讛 砖讗讬谉 讚专讻讜 诇讬讗讻诇 讻讙讜谉 住转讜谞讬讜转 讗住讜专 讘讛诐 讜诇讗 讘讬讜爪讗 诪讛诐, 讜讗祝 注诇 驻讬 砖砖诐 转讜诇讚转讜 注诇讬讜 讻讞讜抓 住转讜谞讬讜转 砖注讜讚 砖诐 讛住转讜谞讬讜转 砖讗住专 注诇 注爪诪讜 拽专讜讬 注诇 讛讞讜诪抓. 讜讗诐 转讗诪专 诪讗讬 砖谞讗 诪拽讜诐 讚讗驻讬拽谞讗 诇注讬诇 讚诇讻讜诇讬 注诇诪讗 讘讗转专讗 讚拽专讬 诇讛 拽讜诪讗 讚讞诇讘讗 讜谞讚专 诪谉 讛讞诇讘 讗住讜专 讘拽讜诪讗. 讜谞专讗讛 诇讬 讚讛转诐 讛讜讗 讚诇讗 谞砖转谞讛 诪爪讜专讛 诇爪讜专讛, 讗诇讗 砖讛拽讜诐 驻住讜诇转 讛讞诇讘 讜讻诪讜 讗砖讬砖讬诐 砖讛讜讗 驻住讜诇转 讛注讚砖讬诐, 讜讻讬讜谉 砖砖诐 讛注讬拽专 注讚讬讬谉 拽专讜讬 注诇讬讜 讗住讜专 讚讛讗 诪注讬拽专讗 讞诇讘 讬驻讛 讜讛砖转讗 讞诇讘 讙专讜注, 讜诪注讬拽专讗 注讚砖讬诐 讬驻讬诐 讜讛砖转讗 注讚砖讬诐 讙专讜注讬诐, 讗讘诇 讘转诪专讬诐 讜讚讘砖 转诪专讬诐 讜住转讜谞讬讜转 讜讞讜诪抓 住转讜谞讬讜转 砖谞砖转谞讛 诪注谞讬谉 诇注谞讬谉, 讚诪注讬拽专讗 转诪专讬诐 讜讛砖转讗 讚讘砖 讜诪注讬拽专讗 住转讜谞讬讜转 讜讛砖转讗 讞讜诪抓, 讗祝 注诇 驻讬 砖砖诐 转讜诇讚转讜 注诇讬讜 诪讻诇 诪拽讜诐 讗讬谉 讝讛 讛诪讬谉 砖讗讜住专 注诇 注爪诪讜 讛诇讻讱 砖专讬讗.


讬专讜砖诇诪讬: 转谞讬 专讘讬 砖诪注讜谉 讘谉 讗诇注讝专 讗讜诪专 拽讜谞诐 讻诇 讚讘专 砖讚专讻讜 诇讬讗讻诇 讜讚专讱 讬讜爪讗 诪诪谞讜 诇讬讗讻诇 谞讚专 讘讜 讗住讜专, 讘讬讜爪讗 诪诪谞讜, 谞讚专 诪讬讜爪讗 诪诪谞讜 讗住讜专 讘讜, 诪讗讬 讗讬转 诇讱 诇诪讬诪专 讻讙讜谉 讝转讬诐 讜注谞讘讬诐 讜讻诇 讚讘专 砖讚专讻讜 诇讬讗讻诇 讜讗讬谉 讚专讱 讛讬讜爪讗 诪诪谞讜 诇讬讗讻诇 谞讚专 讘讜 诪讜转专 讘讬讜爪讗 诪诪谞讜 谞讚专 讘讬讜"诪 讗住讜专 讘讜, 诪讗讬 讗讬转 诇讱 诇诪讬诪专 讻讙讜谉 讗讬诇讬谉 转讜转讬 讜讻诇 讚讘专 砖讗讬谉 讚专讻讜 诇讬讗讻诇, 讜讚专讱 讛讬讜爪讗 诪诪谞讜 诇讬讗讻诇 谞讚专 讘讜 诇讗 谞转讻讜讜谉 讝讛 讗诇讗 讘讬讜爪讗 诪诪谞讜谉, 诪讗讬 讗讬转 诇讱 讗诪专 专讘讬 讬讜住讬 讘专 讘讜谉 讻讙讜谉 讝专注讜谞讬 讙谞讛 砖讗讬谞谉 谞讗讻诇讬谉. 讬专讜砖诇诪讬 [砖诐 讛诇讻讛 讝']: 诪讗讬 讟注诪讗 讚专讘讬 讬讜住讬 讘拽讜诐 砖诐 讗讘讬讜 拽专讜讬 注诇讬讜 [砖诐 讛诇讻讛 讛']. 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 讗住讜专 讘讬讬谉 诪讘讜砖诇 讞诪专讗 诪讘讜砖诇讗 拽专讜 诇讬讛. 注讚 讻讗谉. 讜讻讬讜谉 讚讗住讬拽谞讗 讘讙诪专讗 讚讗驻讬诇讜 专讘谞谉 诪讜讚讜 讘拽讜诐 讘讗转专讗 讚拽专讜 诇讬讛 拽讜诪讗 讚讞诇讘讗 砖诪注讬谞谉 诪讬谞讛 讚讛谞讜讚专 诪谉 讛讬讬谉 讗住讜专 讗驻讬诇讜 讘讬讬谉 诪讘讜砖诇 讜讗驻讬诇讜 诇专讘谞谉, 讚讛讗 讞诪专讗 诪讘讜砖诇 拽专讜 诇讬讛.


讗"专 讗讘讛讜 诪砖讜诐 专' 讞谞讬谞讗 讘谉 讙诪诇讬讗诇 诇讗 砖谞讜 讗诇讗 讘诪拽讜诐 砖讗讬谉 诪讘讬讗讬谉 讬专拽 诪讞"诇 诇讗专抓 讗讘诇 讘诪拽讜诐 砖诪讘讬讗讬谉 诪讞"诇 诇讗专抓 讗住讜专. 诪住转讘专讗 讚讗住讜专 讗祝 讘讬专拽讜转 讛讙谞讛 拽讗诪专 讜讛"讛 讘讬专拽讜转 讛砖讚讛 诇驻讬 砖讗讬谉 诪讘讬讗讬谉 讻诇 讻讱 砖讬住驻拽讜 诇讛诐 讜砖诇讗 讬讛讬讜 爪专讬讻讬谉 诇讬专拽讜转 讛砖讚讛 讜讛"讝 讻诪拽讜诐 砖诪住转驻拽讬谉 诪讝讛 讜诪讝讛 讜讗驻讬' 诪住转驻拽讬谉 专讜讘讗 诪讬专拽讜转 讛讙谞讛 讜讻注谞讬谉 砖讗诪专讜 讘砖诪谉 讝讬转 讜讘砖诪谉 砖讜诪砖诪讬谉, 讗讘诇 讘讬专讜砖诇诪讬 诪砖诪注 砖讗讬谞讜 讗住讜专 讗诇讗 讘讬专拽讜转 讛讙谞讛 讘诇讘讚 讻砖讗专 砖谞讬 砖讘讜注 讚讙专住讬谞谉 讛转诐 诪砖讛转讬专 专讘讬 诇讛讘讬讗 讬专拽 诪讞"诇 诇讗专抓 讛讬讗 砖讘讬注讬转 讛讬讗 砖讗专 砖谞讬 砖讘讜注.





专讬讟讘"讗

诪转谞讬' 讛谞讜讚专 诪谉 讛转诪专讬诐 诪讜转专 讘讚讘砖 转诪专讬诐 诪谉 讛住转讜谞讬讜转 诪讜转专 讘讞讜诪抓 住转讜谞讬讜转. 驻讬' 住转讜谞讬讜转 注谞讘讬诐 砖讗讬谞诐 诪转讘砖诇讬诐 注讚 讛住转讬讜 讜讗讬谞诐 专讗讜讬讬诐 诇讗讻讬诇讛 讜讛诪砖拽讛 讛讬讜爪讗 诪讛诐 讞讜诪抓 专' 讬讛讜讚讛 讗讜诪专 讻诇 砖砖诐 转讜诇讚转讜 拽专讜讬讬讛 注诇讬讜 驻讬' 讻讚讘砖 讛转诪专讬诐 砖诪讻讜谞讛 注诇 砖诐 讛转诪专讬诐 讗讘讬讜 讜讻谉 讞讜诪抓 住转讜谞讬讜转 讜谞讚专 诪谉 讛讗讘 讗住讜专 讗祝 讘讬讜爪讗 诪诪谞讜 讜讞讻诪讬诐 诪转讬专讬谉:



讙诪' 讞讻诪讬诐 讛讬讬谞讜 转"拽 讗讬讻讗 讘讬谞讬讬讛讜 讛讗 讚转谞讬讗 讻诇诇 讗诪专 专砖讘"讗 讻诇 砖讚专讻讜 诇讬讗讻诇 讜讛讬讜爪讗 诪诪谞讜 诇讬讗讻诇 讻讙讜谉 转诪专讬诐 讜讚讘砖 转诪专讬诐 谞讚专 讘讜 讗住讜专 讗祝 讘讬讜爪讗 诪诪谞讜 谞讚专 讘讬讜爪讗 诪诪谞讜 讗住讜专 讗祝 讘讜 讜讻诇 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪讛诐 诇讬讗讻诇 讻讙讜谉 住转讜谞讬讜转 谞讚专 讘讜 讗讬谞讜 讗住讜专 讗诇讗 讘讬讜爪讗 诪诪谞讜 砖诇讗 谞转讻讜讬谉 讝讛 讗诇讗 诇讬讜爪讗 诪诪谞讜 转"拽 讚诪转谞讬' 诇讬转 诇讬讛 讚专砖讘"讗 讚讛讗 讘讬谉 转诪专讬诐 砖讛谉 讜讛讬讜爪讗 诪讛谉 谞讗讻诇 讘讬谉 讘住转讜谞讬讜转 砖讗讬谞诐 谞讗讻诇讬诐 讜讛讬讜爪讗 诪讛诐 谞讗讻诇 拽转谞讬 砖讗诐 谞讚专 讘讜 诪讜转专 讘讬讜爪讗 诪诪谞讜 讜讚诇讗 讻专砖讘"讗 讜专讘谞谉 讘转专讗讬 讗讬转 诇讛讜 讚专砖讘"讗 讘讗转 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇:



讜讛讗 讚拽转谞讬 讜讞讻诪讬诐 诪转讬专讬谉 讗住转讜谞讬讜转 拽讗讬 讚拽讗诪专 专' 讬讛讜讚讛 砖讗住讜专 讘讛诐 讜讘讬讜爪讗 诪讛诐 讜讗转讜 专讘谞谉 讜砖专讜 讘讙讜驻讬讬讛讜 讚诇讗 诪转住专讬 讗诇讗 讘讬讜爪讗 诪讛诐 讻专砖讘"讗 讜讛诇讻转讗 讻专砖讘"讗 讘讛讗 讚拽讗讬 讻专讘谞谉:



讙专住讬谞谉 讘讬专讜' [讛"讜] 转谞讬 专砖讘"讗 讗诪专 拽讜谞诐 讻诇 砖讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 谞讚专 讘讜 讗住讜专 讘讬讜爪讗 诪诪谞讜 谞讚专 讘讬讜爪讗 诪诪谞讜 讗住讜专 讘讜 诪讗讬 讗讬转 诇讱 诇诪讬诪专 讻讙讜谉 讝讬转讬诐 讜注谞讘讬诐 讜讻诇 砖讚专讻讜 诇讬讗讻诇 讜讗讬谉 讚专讱 讛讬讜爪讗 诪诪谞讜 诇讬讗讻诇 谞讚专 讘讜 诪讜转专 讘讬讜爪讗 诪诪谞讜 谞讚专 讘讬讜爪讗 诪诪谞讜 诪讜转专 讘讜 诪讗讬 讗讬转 诇讱 诇诪讬诪专 讻讙讜谉 讗诇讬谉 转讜转讬讗 讜讻诇 讚讘专 砖讗讬谉 讚专讻讜 诇讬讗讻诇 讜讛讬讜爪讗 诪诪谞讜 讚专讻讜 诇讬讗讻诇 谞讚专 讘讜 诇讗 谞转讻讜讬谉 讗诇讗 诇讬讜爪讗 诪诪谞讜 诪讗讬 讗讬转 诇讱 诇诪讬诪专 讻讙讜谉 讝专注讜谞讬 讙谞讛 砖讗讬谞诐 谞讗讻诇讬诐 驻讬' 讻讙讜谉 讝专注 讛讞爪讬专 讜讛讘爪诇讬诐 讜讻讬讜爪讗 讘讛谉 讛谞讜讚专 诪讛谉 诇讗 谞转讻讜讬谉 讗诇讗 诇驻讬专讜转 砖讘讛谉 砖讛谉 谞讗讻诇讬谉 讜讻谉 讛诇讻讛:



诪转谞讬' 讛谞讜讚专 诪谉 讛讬讬谉 诪讜转专 讘讬讬谉 转驻讜讞讬诐 诪谉 讛砖诪谉 诪讜转专 讘砖诪谉 砖讜诪砖诪讬谉. 驻讬专讜砖 讚住转诐 讬讬谉 讜砖诪谉 诇讗 诪砖诪注 讗诇讗 讬讬谉 注谞讘讬诐 讜砖诪谉 讝讬转讬诐:



诪谉 讛讚讘砖 诪讜转专 讘讚讘砖 转诪专讬诐. 驻讬' 讚诇讗 拽专讜 讗讬谞砖讬 讚讘砖 住转诐 讗诇讗 诇讚讘砖 砖诇 讚讘讜专讬诐 讜讘谞讚专讬诐 讛诇讱 讗讞专 诇砖讜谉 讘"讗:



诪谉 讛讞讜诪抓 诪讜转专 讘讞讜诪抓 住转讜谞讬讜转 诪谉 讛讻专讬砖讬谉 诪讜转专 讘拽驻诇讜讟讜转. 驻讬' 砖讛谉 诪讬谉 讻专讬砖讬谉 讜讗讬谞诐 谞拽专讗讬诐 讘诇砖讜谉 讘"转 讗诇讗 拽驻诇讜讟讜转 讜讘讻诇 讗诇讜 讗诐 讗诪专 诇讗 谞转讻讜讜谞转讬 讗诇讗 诇讻讱 砖讛讜讗 讘讻诇诇 讛诇砖讜谉 讛专讬 讛讜讗 讻驻讬专讜砖讜 讻讗讜转讛 砖砖谞讬谞讜 [讚祝 讬讞:] 住转诐 谞讚专讬诐 诇讛讞诪讬专 讜驻讬专讜砖诐 诇讛拽诇:



诪谉 讛讬专拽 诪讜转专 讘讬专拽讜转 砖讚讛 砖诇讗 拽专讜 讗讬谞砖讬 讬专拽 住转诐 讗诇讗 诇讬专拽 砖诇 讙谞讛:



(砖诐) 转谞讬讗 讛谞讜讚专 诪谉 讛砖诪谉 讘讗专抓 讬砖专讗诇 诪讜转专 讘砖诪谉 砖讜诪砖诪讬谉 讜讗住讜专 讘砖诪谉 讝讬转. (谞"诇) 驻讬' 砖讘讗专抓 讬砖专讗诇 专讙讬诇讬谉 讘砖诪谉 讝讬转: 讜讘讘讘诇 讗住讜专 讘砖诪谉 砖讜诪砖诪讬谉 讜诪讜转专 讘砖诪谉 讝讬转. 砖住转诐 砖诪谉 砖诇 讘讘诇 砖诇 砖讜诪砖诪讬谉 讛讜讗 讜讘谞讚专讬诐 讛诇讱 讗讞专 诇砖讜谉 讘谞讬 讗讚诐 讘诪拽讜诪讜 讜讘砖注转讜 讜讘讗讜转讜 诇砖讜谉 砖讛讜讗 专讙讬诇 诇讚讘专 讘讜 讗诐 讗讬谞讜 诪讚讘专 讻诇砖讜谉 诪拽讜诪讜:



诪拽讜诐 砖诪住转驻拽讬谉 诪讝讛 讜诪讝讛 讗住讜专 讘砖谞讬讛诐. 驻讬' 诪谉 讛住转诐 讗诇讗 讗诐 讻谉 讗诪专 诇讗 谞转讻讜讜谞转讬 讗诇讗 诇讝讛: 驻砖讬讟讗 诇讗 爪专讬讻讗 讚专讜讘讗 诪谉 讞讚 诪住转驻拽讬谉 诪讛讜 讚转讬诪讗 谞讬讝讬诇 讘转专 专讜讘讗 拽诪"诇 住驻拽 讗讬住讜专讗 诇讞讜诪专讗:



讜诇注谞讬谉 讚讬谞讬 诪诪讜谞讜转 讛讗 拽讬讬诪讗 诇谉 砖讗讬谉 讛讜诇讻讬谉 讘诪诪讜谉 讗讞专 讛专讜讘 讜讗诐 谞转讞讬讬讘 讗讜 诪讻专 诇讜 砖诪谉 住转诐 谞讜转谉 诇讜 讙专讜注 砖讘讛谉 讜讻讚讗讬转讗 讘专讬砖 驻专拽 砖讜专 砖谞讙讞 [讚祝 诪讜:] 讜讘驻专拽 讛诪讜讻专 讚谞讝讬拽讬谉 [讚祝 爪讘:]:





驻讬专讜砖 讛专讗"砖

诪转谞讬' 住转讜谞讬讜转. 注谞讘讬诐 专注讬诐 讜谞砖讗专讬诐 讘讙驻谞讬诐 注讚 讬诪讜转 讛住转讬讜 讜讗讬谞谉 专讗讜讬讬谉 诇讬讬谉 讜注讜砖讬谉 诪讛诐 讞讜诪抓 讜讗讬转 讚讙专住讬 住驻讜谞讬讜转 讻诪讜 住讜驻讬 注谞讘讬诐:



讻诇 砖砖诐 转讜诇讚转讜 拽专讜讬讛 注诇讬讜. 讗祝 讻讬 谞砖转谞讛 诪转讻谞讛 注诇 砖诐 注讬拽专讜 讻诪讜 讚讘砖 转诪专讬诐 讞讜诪抓 住转讜谞讬讜转:



讜讞讻诪讬诐 诪转讬专讬谉. 讘讙诪专讗 驻专讬讱 讛讬讬谞讜 转"拽:



讙诪' 讻诇 砖讗讬谉 讚专讻讜 诇讗讻讜诇 讜讚专讱 讛讬讜爪讗 诪诪谞讜 诇讗讻讜诇. 讻讙讜谉 住转讜谞讬讜转 转"拽 驻诇讬讙 讗讚专"砖 讘讬谉 讘讚讘砖 转诪专讬诐 讘讬谉 讘讞讜诪抓 住转讜谞讬讜转 讚专讘谞谉 砖专讜 转专讜讬讬讛讜 讜讗住专讬 住转讜谞讬讜转 讙讜驻讬讬讛讜 讜专"砖 讗讜住专 讘讚讘砖 转诪专讬诐 讜讘讞讜诪抓 住转讜谞讬讜转 讜诪转讬专 讛住转讜谞讬讜转 讜专讘谞谉 讘转专讗讬 拽讬讬诪讬 讗讛讗 讚拽讗诪专 转"拽 诪谉 讛住转讜谞讬讜转 诪讜转专 讘讞讜诪抓 住转讜谞讬讜转 讛讗 讘住转讜谞讬讜转 讙讜驻讬讬讛讜 讗住讜专 讜讞讻诪讬诐 诪转讬专讬诐 住转讜谞讬讜转 讙讜驻讬讬讛讜:



诪转谞讬' 诪驻谞讬 砖讛讜讗 砖诐 诇讜讜讬. 讗讻讜诇讛 拽讗讬:



讙诪' 讬专拽讜转 砖讚讛. 讗讬谞谉 拽专讜讬谉 讬专拽 住转诐 讜讛专讜爪讛 诇讜诪专 讬专拽讜转 砖讚讛 爪专讬讱 诇讞讘专 砖诐 诇讬专拽 讜诇讜诪专 讬专拽讜转 砖讚讛 讜讻谉 讻讜诇诐:



讗讘诇 讘砖讘讬注讬转 诪转讛驻讱 讛注谞讬谉 诇驻讬 砖讗讬谉 讬专拽讜转 讙讬谞讛 诪爪讜讬讬谉 砖讗讬谉 讙讚诇讬诐 讘诇讗 注讘讜讚讛 讜讗讜讻诇讬谉 讬专拽讜转 砖讚讛 诇驻讬讻讱 讘诇砖讜谉 讛注讜诇诐 讬专拽讜转 住转诐 讛讜讗讬 讬专拽讜转 砖讚讛:





讛诪讗讬专讬

讘诪砖谞转谞讜 讘讬讗专谞讜 砖讛谞讜讚专 讘转诪专讬诐 诪讜转专 讘讚讘砖 讛讬讜爪讗 诪讛谉 讜砖专讘讬 讬讛讜讚讛 讘谉 讘转讬专讗 讗讜住专 讜讞讝专讜 讜讗诪专讜 注诇讬讛 讜讞讻诪讬诐 诪转讬专讬谉 砖讗诇谉 讘住讜讙讬讗 讝讜 讞讻诪讬诐 讛讬讬谞讜 转谞讗 拽诪讗 讜讛砖讬讘 讗讬讻讗 讘讬谞讬讬讛讜 讛讗 讚转谞讬讗 讻诇 讗诪专 专讘讬 砖诪注讜谉 讘谉 讗诇注讝专 讻诇 砖讚专讻讜 诇讬讗讻诇 讜讻谉 讚专讱 讛讬讜爪讗 诪诪谞讜 诇讬讗讻诇 讻讙讜谉 转诪专讬诐 讜讚讘砖 砖诇讛谉 讗诐 谞讚专 讘讜 讗住讜专 讘讬讜爪讗 诪诪谞讜 讜讗诐 谞讚专 讘讬讜爪讗 诪诪谞讜 讗住讜专 讘讜 讗讘诇 讻诇 砖讚专讻讜 诇讬讗讻诇 讜讗讬谉 讚专讱 讛讬讜爪讗 诪诪谞讜 诇讬讗讻诇 讻讙讜谉 转讜转讬诐 讜诪砖拽讛 讛讬讜爪讗 诪讛谉 讗诐 谞讚专 讛讬诪谞讜 诪讜转专 讘讬讜爪讗 诪诪谞讜 讜讗诐 谞讚专 讘讬讜爪讗 诪诪谞讜 诪讜转专 讘讜 讻诇 砖讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讻讙讜谉 讝专注讜谞讬 讙讬谞讛 讗驻讬诇讜 谞讚专 讘讜 讗讬谉 讗住讜专 讗诇讗 讘讬讜爪讗 诪诪谞讜 砖诇讗 谞转讻讜谉 讝讛 讗诇讗 讘讬讜爪讗 诪诪谞讜 讜讗讬谉 爪专讬讱 诇讜诪专 砖讗诐 谞讚专 讘讬讜爪讗 讛讬诪谞讜 诪讜转专 讘讜 转谞讗 拽诪讗 诇讬转 诇讬讛 讚专讘讬 砖诪注讜谉 讘谉 讗诇注讝专 诇讗 讘讚专讻讜 讜讚专讱 讛讬讜爪讗 诪诪谞讜 诇讬讗讻诇 讜诇讗 讘砖讗讬谉 讚专讻讜 诇讬讗讻诇 讗诇讗 砖讚专讱 讛讬讜爪讗 诪诪谞讜 诇讬讗讻诇 讜讘讻讜诇谉 讗诐 谞讚专 讘讜 讗住讜专 讜诪讜转专 讘讬讜爪讗 诪诪谞讜 讜讗诐 谞讚专 讘讬讜爪讗 讗住讜专 讘讬讜爪讗 讜诪讜转专 讘讜 砖诇讚注转讜 讗讬谉 讗讬住讜专 讗诇讗 讘诪讛 砖谞讚专 专"诇 砖讗诐 谞讚专 讘讜 诪讜转专 讘讬讜爪讗 讗驻讬诇讜 讛讬讛 讛讬讜爪讗 讚专讻讜 诇讬讗讻诇 讜讗驻讬诇讜 讛讬讛 讛谞讚专 讘专讗讜讬 诇讬讗讻诇 讻讙讜谉 住讬转讜谞讬讜转 诪讜转专 讘讬讜爪讗 诪讛谉 讗注"驻 砖砖诐 转讜诇讚转讜 注诇讬讜 讜讗注"驻 砖讛拽讜诐 诇讚注转 专讘讬 讬讜住讬 讗诐 谞讚专 讘讞诇讘 讗住讜专 讘讜 讛讜讗讬诇 讜拽讜专讬谉 诇讜 拽讜诪讗 讚讞诇讘讗 讛专讬 讻转讘谞讜 砖讗讬谉 讛诇讻讛 讻诪讜转讜 讜讗祝 讞讻诪讬诐 诇讗 讛讜讚讜 讘讛 诇诪注诇讛 讗诇讗 讘讗转专讗 讚拽专讜 诇讬讛 讞诇讘讗 砖讗讬谉 讻讗谉 砖讬谞讜讬 讛砖诐 讜诇讗 注讜讚 讗诇讗 砖讗祝 诇专讘讬 讬讜住讬 讻谉 讜讻诪讜 砖讗诪专讜 讘讗转专讬讛 讚专讘讬 讬讜住讬 拽专讜 诇讬讛 诇拽讜诪讗 讞诇讘讗 讜诇讗 讗诪专 拽专讜 诇讬讛 诇拽讜诪讗 拽讜诪讗 讚讞诇讘讗 讜讗祝 诇讚注转 讛讙讜专住讬诐 讻谉 讜诪驻专砖讬谉 砖讗祝 诇讞讻诪讬诐 讻诇 讚拽专讜 诇讬讛 拽讜诪讗 讚讞诇讘讗 讗住讜专 讗祝 讝讜 讬砖 诇讚讜谉 讘讛 诪驻谞讬 砖诇讗 谞砖转谞讛 诪爪讜专讛 诇爪讜专讛 讗诇讗 砖讛拽讜诐 驻住讜诇转 讛讞诇讘 讜讛专讬 讛讜讗 讻讗砖讬砖讬诐 诇讚注转 讛诪驻专砖 讘讗砖讬砖讬诐 砖讛讜讗 驻住讜诇转 讛注讚砖讬诐 砖讘讗诇讜 讛专讬 砖诐 讛注讬拽专 拽专讜讬 注讚讬谉 注诇讬讜 讝讛 拽专讜讬 讞诇讘 讟讜讘 讜讝讛 拽专讜讬 讞诇讘 专注 讗诇讜 拽专讜讬讜转 注讚砖讬诐 讬驻讜转 讜讗诇讜 注讚砖讬诐 讙专讜注讜转 讗讘诇 转诪专讬诐 讜讚讘砖 讛讬讜爪讗 诪讛谉 谞砖转谞讛 诪注谞讬谉 诇注谞讬谉 讜讻谉 讞讜诪抓 诪谉 讛住转讜谞讬讜转 讜讗注"驻 砖砖诐 转讜诇讚转讜 注诇讬讜 诪讜转专 讜专讘讬 讬讛讜讚讛 讘谉 讘转讬专讗 住讘专 诇讬讛 讻专' 砖诪注讜谉 讘讚专讻讜 讜讚专讱 讛讬讜爪讗 诪诪谞讜 诇讬讗讻诇 砖讘谞讚专 讘讜 讗住讜专 讘讬讜爪讗 诪诪谞讜 讜驻诇讬讙 讘讗讬谉 讚专讻讜 诇讬讗讻诇 讜讚专讱 讛讬讜爪讗 诪诪谞讜 诇讬讗讻诇 讚诇专讘讬 砖诪注讜谉 讗祝 讘谞讚专 讘讜 讗讬谞讜 讗住讜专 讗诇讗 讘讬讜爪讗 诪诪谞讜 讜诇专讘讬 讬讛讜讚讛 讗住讜专 讘讜 讜讘讬讜爪讗 诪诪谞讜 讜专讘谞谉 讘转专讗讬 住讘专讬 讻专讘讬 砖诪注讜谉 讘谉 讗诇注讝专 讜诪转讬专讬谉 讚拽讗诪专 驻讬专讜砖讜 讘住讬转讜谞讬讜转 讙讜驻讬讛讜 砖诪讗讞专 砖讗讬谉 讚专讻讜 诇讬讗讻诇 讗祝 谞讚专 讘讛谉 讗讬谉 讗住讜专 讗诇讗 讘讬讜爪讗 诪讛谉 讜讗注"驻 砖专讘讬 讬讛讜讚讛 讘谉 讘转讬专讗 讗讬讜爪讗 诪诪谞讜 拽讗讬 讜讻讚拽讗诪专 讻诇 砖砖诐 转讜诇讚转讜 讜讻讜' 讜注诇讛 拽讗诪专 讜讞讻诪讬诐 诪转讬专讬谉 讗讬谞讜 讞讜讝专 讗诇讗 注诇 诪讛 砖讗诪专 专' 讬讛讜讚讛 讗住讜专 讗祝 讘讬讜爪讗 讻诇讜诪专 讜讻诇 砖讻谉 讘讗讬讛讜 讙讜驻讬讛 讜拽讗诪专 讜讞讻诪讬诐 诪转讬专讬谉 讘讗讬讛讜 讙讜驻讬讛 砖诇讗 谞转讻讜讜谉 讗诇讗 诇讬讜爪讗 讜讛诇讻讛 讻转谞讗 拽诪讗 注诇 讛讚专讱 砖讘讬讗专谞讜 讗转 讚讘专讬讜 讜讬砖 诪驻专砖讬诐 住讜讙讬讗 讝讜 讘讚专讱 讗讞专转 讗诇讗 砖讗讬谉 讛讚讘专讬诐 诪转讬砖讘讬诐 讗诇讗 讘讚专讱 砖讻转讘谞讜:



讛谞讜讚专 诪谉 讛讬讬谉 讬砖 讗讜诪专讬谉 砖诪讜转专 讛讜讗 讘讬讬谉 诪讘讜砖诇 讜讛讘讬讗讜 专讗讬讛 诪诪讛 砖讗诪专讜 讘转诇诪讜讚 讛诪注专讘 诪讗讬 讟注诪讗 讚专讘讬 讬讜住讬 讘拽讜诐 专"诇 讚拽讗诪专 讘谞讜讚专 诪谉 讛讞诇讘 砖讗住讜专 讘拽讜诐 诪驻谞讬 砖砖诐 讗讘讬讜 拽专讜讬 注诇讬讜 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 讗住讜专 讘讬讬谉 讛诪讘讜砖诇 讞诪专讗 诪讘砖诇讗 拽专讜 诇讬讛 讜诇诪讚讬谉 诪砖诐 砖诇讚注转 讞讻诪讬诐 砖讛诇讻讛 讻诪讜转诐 诪讜转专 讜诪讻诇 诪拽讜诐 诪讗讞专 砖讘讬讗专谞讜 砖讗祝 诇讚注转 讞讻诪讬诐 讘诪拽讜诐 砖拽讜专讬谉 诇讜 讞诇讘 诪讬讛讗 讗住讜专 讗祝 讝讛 讗住讜专 砖讛专讬 诪讻诇 诪拽讜诐 砖诐 讬讬谉 注诇讬讜 讜讻诇 砖讻谉 诇诪讬 砖讙讜专住 讘讗转专讗 讚专讘讬 讬讜住讬 拽专讜 诇讬讛 拽讜诪讗 讚讞诇讘讗 讜讗祝 转诇诪讜讚 砖诇谞讜 诪注讬讚 讻谉 砖讗诐 转讗诪专 诪讜转专 讻砖讗诪专 讘诪砖谞转谞讜 讛谞讜讚专 诪谉 讛讬讬谉 诪讜转专 讘砖诇 转驻讜讞讬诐 讛讜讛 诇讬讛 诇讗砖诪讜注讬谞谉 讟驻讬 诪讜转专 讘诪讘讜砖诇 讜讬专讗讛 讙诐 讻谉 讘谞讜讚专 诪谉 讛讬讬谉 砖讗住讜专 讘拽讜谞讚讬讟讜谉 讜讗祝 讘转诇诪讜讚 讛诪注专讘 讗诪专讜 注诇 讚注转讬讛 讚专讘讬 讬讜住讬 讛谞讜讚专 诪谉 讛讬讬谉 诪讜转专 讘拽讜谞讚讬讟讜谉 讗诇诪讗 砖诇讚注转 讞讻诪讬诐 讗住讜专 讗诇讗 砖讬砖 讞讜讻讻讬谉 诇讛拽诇 讛讜讗讬诇 讜谞住转诇拽 砖诐 讬讬谉 诪注诇讬讜:



讝讛 砖讘讬讗专谞讜 讘诪砖谞转谞讜 砖讛谞讜讚专 诪谉 讛讬专拽 诪讜转专 讘讬专拽讜转 砖讚讛 诪驻谞讬 砖诇讗 谞转讻讜谉 讗诇讗 诇讬专拽讜转 砖诇 讙讬谞讛 砖讗讬谉 讚专讱 诇讗讻讜诇 讗诇讗 讬专拽讜转 砖诇 讙讬谞讛 砖讛谉 讞砖讜讘讜转 讜砖转拽讜谉 讬讚讬 讗讚诐 诪爪讜讬讛 讘讛谉 讚讜拽讗 讘砖讗专 砖谞讬 砖讘讜注 讗讘诇 讘砖讘讬注讬转 讛讚讘专 讘讛驻讱 讗住讜专 讘讬专拽讜转 砖讚讛 讜诪讜转专 讘讬专拽讜转 砖诇 讙讬谞讛 砖诪讗讞专 砖讗讬谉 讝讜专注讬谉 讘砖讘讬注讬转 讚专讻谉 诇讗讻讜诇 讘讬专拽讜转 砖讚讛 砖讛谉 讙讚讬诇讜转 诪讗诇讬讛谉 讜注诇讬讛谉 谞转讻讜谉 讜诇讗 讬专拽讜转 讙讬谞讛 砖讛专讬 讗讬谉 讝讜专注讬谉 讜讗驻讬诇讜 讬爪讗讜 诪讗诇讬讛谉 讛专讬 讛谉 讻注讬谉 讚讘专 讛砖诪讜专 讜诪谉 讛诪讜驻拽专 讗转讛 讗讜讻诇 讜诇讗 诪谉 讛诪砖讜诪专 讜诇讗 谞转讻讜谉 注诇讬讛谉 讘讚"讗 讘诪拽讜诐 砖讗讬谉 诪讘讬讗讬谉 讬专拽讜转 讙讬谞讛 诪讞讜爪讛 诇讗专抓 讗讘诇 讘诪拽讜诐 砖诪讘讬讗讬谉 讗住讜专 专"诇 讗祝 讘砖诇 讙讬谞讛 砖诪讗讞专 砖诪讘讬讗讬谉 讗祝 讘讗诇讜 谞转讻讜谉 讜讛讜讗 讛讚讬谉 砖讗住讜专 讘砖诇 砖讚讛 砖讗注"驻 砖诪讘讬讗讬谉 讗讬谉 诪讘讬讗讬谉 讻诇 讻讱 砖讬住转驻拽 讘讛谉 注讚 砖诇讗 讬讛讜 爪专讬讻讬谉 诇讬专拽讜转 讛砖讚讛 讜讛专讬 讝讛 讻诪拽讜诐 砖诪住转驻拽讬谉 诪讝讛 讜诪讝讛 讜讘砖谞讬讛诐 谞转讻讜谉 讜讘转诇诪讜讚 讛诪注专讘 谞专讗讛 砖讘诪拽讜诐 砖诪讘讬讗讬谉 诪讜转专 讘讬专拽讜转 砖讚讛 砖诇讗 谞转讻讜谉 讗诇讗 诇砖诇 讙讬谞讛 讜讛讜讗 砖砖谞讜 砖诐 诪砖讛转讬专 专讘讬 诇讛讘讬讗 讬专拽 诪讞讜爪讛 诇讗专抓 讛讬讗 砖讘讬注讬转 讛讬讗 砖讗专 砖谞讬 砖讘讜注 讜诇驻讬 讚专讻讱 诇诪讚转 砖诪讜转专 诇讛讘讬讗 讘砖讘讬注讬转 讬专拽 诪讞讜爪讛 诇讗专抓 讻砖讗专 讛驻讬专讜转 讜讗讬谉 讞讜砖砖讬谉 砖诪讗 讬讘讬讗讜诐 讘讙讜砖讬讛谉 讜注驻专 讞讜爪讛 诇讗专抓 诪讟诪讗 砖讗讬谉 讚专讱 诇讛讘讬讗 讬专拽讜转 讘讙讜砖讬讛谉:



讜注转讛 谞砖诇诐 讛驻专拽 转讛诇讛 诇讗诇:



讛谞讜讚专 诪谉 讛讬专拽 讜讻讜' 讝讛 讛驻专拽 讘讗 诇讛砖诇讬诐 注谞讬谉 讛讞诇拽 讛专讘讬注讬 砖讘住驻专 讘诪讛 砖讛讜讗 谞讚专 讙诪讜专 讗诇讗 砖诇讗 谞转驻专砖讜 讘讜 讻诇 讛驻专讟讬诐 讗讬讝讛 讚讘专 谞讻诇诇 讘讗讜转讜 讛谞讚专 讜讻讘专 讘讬讗专谞讜 砖讝讛 讛讞诇拽 讛讜转讞诇 诇讘讗专 讘驻专拽 砖诇讬砖讬 专"诇 驻专拽 讗专讘注讛 谞讚专讬诐 讘注谞讬谉 讘谞讬 讗讚诐 讻讙讜谉 讗诐 谞讚专 讘讬砖专讗诇讬诐 讗诐 讛讙专讬诐 讘讻诇诇 讜讗诐 谞讚专 讘专讜讗讬 驻谞讬 讛讞诪讛 讗诐 讛住讜诪讬诐 讘讻诇诇 讜讻诇 讻讬讜爪讗 讘讝讛 讜讛诪转讬谉 诪诇讘讗专 讛诪讬谉 讛砖谞讬 讘注谞讬谞讬 讛诪讗讻诇讬诐 讜砖讗专 讛诪讬谞讬诐 讘讗诇讜 砖谞讬 讛驻专拽讬诐 专"诇 讛谞讜讚专 诪谉 讛诪讘讜砖诇 注谞讬谉 讝讛 讘诪讬谞讬 讛诪讗讻诇讬诐 讜讘驻专拽 讝讛 讛砖诇讬诐 讛注谞讬谉 讘诪讬谞讬 讛诪讗讻诇讬诐 讜讛转讞讬诇 讘讘讬讗讜专 砖讗专 讛诪讬谞讬诐 讻讙讜谉 讛谞讜讚专 诪谉 讛讻住讜转 讜诪谉 讛讘讬转 讗讬讝讛 讚讘专 谞讻诇诇 讘讛诐 讜讻谉 讻诇 讻讬讜爪讗 讘讝讛 讜讘讚讬谉 讻砖讗住专 注爪诪讜 讗讬讝讛 讚讘专 诪讛 讚讬谞讜 讘讞诇讜驻讬讜 讜讘讙讬讚讜诇讬讜 讜讬转讞讬诇 注诇 讬讚讬 讙诇讙讜诇 讘注谞讬谉 讛讞诇拽 讛砖砖讬 讘谞讜讚专 诇讝诪谉 住转讜诐 讛讬讗讱 讚讬谞讜 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讗专讘注讛 讞诇拽讬诐 讛专讗砖讜谉 诇讛砖诇诪转 讛讞诇拽 砖讛讜转讞诇 诇讘讗专 讘驻专拽 讛谞讜讚专 诪谉 讛诪讘讜砖诇 讘诪讬谞讬 讛诪讗讻诇讬诐 讛砖谞讬 讘砖讗专 讛诪讬谞讬诐 讻讙讜谉 谞讜讚专 诪谉 讛讻住讜转 讗诐 诪讜转专 讘砖拽 讜讘讬专讬注讛 讜讛谞讜讚专 诪谉 讛讘讬转 讗诐 诪讜转专 讘注诇讬讛 讜讻讬讜爪讗 讘讗诇讜 讛砖诇讬砖讬 讘注谞讬谉 讛谞讜讚专 讘讗讬讝讛 讚讘专 诪讛讜 讘讞诇讜驻讬讜 讜讙讚讜诇讬讜 讛专讘讬注讬 讬转讞讬诇 注诇 讬讚讬 讙诇讙讜诇 讘注谞讬谉 讛讞诇拽 讛砖砖讬 讘谞讜讚专 诇讝诪谉 住转讜诐 讛讬讗讱 讚谞讬谉 讘讜 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专 讘驻专讟讬诐:





砖讬讟讛 诪拽讜讘爪转

诪转谞讬转讬谉 讛谞讜讚专 诪谉 讛转诪专讬诐 砖讗诪专 住转诐 拽讜谞诐 转诪专讬诐 注诇讬讜 讚讜拽讗 讗讘诇 讗诪专 讗诇讜 讗住讜专 讘讚讘砖 讛讬讜爪讗 诪讛谉 讜讻谉 讗诐 谞讚专 诪住转讜讜谞讬讜转 砖讛诐 讛注谞讘讬诐 砖讗讬谉 讬讻讜诇讜转 诇讛转讘砖诇 诇注讜诇诐 讜讛谉 谞讻谞住讜转 讘讞讜专祝 砖讛讜讗 住转讜讜讗 讘注讜讚谉 讘讜住专 注诇 讻谉 谞拽专讗讜 住转讜谞讬讜转. 讻诇 砖砖诐 转讜诇讚转讜 拽专讜讬讛 注诇讬讜 讻讙讜谉 讚讘砖 转诪专讬诐 砖讗讬谉 拽讜专讬谉 讗讜转谉 讘谞讬 讗讚诐 讚讘砖 住转诐 讗诇讗 讚讘砖 转诪专讬诐. 讜诪讬讛讜 讚讘砖 住转诐 讛讗诪讜专 讘转讜专讛 讛讜讗 讚讘砖 转诪专讬诐. 讜讞讜诪抓 住转讜谞讬讜转 讗讬谉 拽讜专讬谉 诇讜 讞讜诪抓 住转诐 讗诇讗 讞讜诪抓 住转讜谞讬讜转 注诇 讻谉 谞讚专 讛讬诪谞讜 讗住讜专 讘讬讜爪讗 诪诪谞讜 诪讗讞专 砖讗讜转讜 讛讬讜爪讗 诪诪谞讜 谞拽专讗 注诇 砖诐 讛注讬拽专. 讗讘诇 讘专讬砖讗 讚讬讬谉 讜砖诪谉 诪讜讚讛 专讘讬 讬讛讜讚讛 诇驻讬 砖注诇 讚专讱 讛专讜讘 讛讬讬谉 谞拽专讗 讬讬谉 住转诐 讜讛砖诪谉 砖诪谉 住转诐. 讛专讬"抓 讝"诇.  
讙诪专讗 讗讬讻讗 讘讬谞讬讛讜 讚专讘讬 砖诪注讜谉 讘谉 讗诇注讝专 讻诇 砖讗讬谉 讚专讻讜 诇讬讗讻诇 讻讙讜谉 注谞讘讬诐 住转讜谞讬讜转 砖专注讬诐 诇讗讻讜诇 讜讚专讱 讛讬讜爪讗讬谉 讛讬诪谞讜 诇讗讻诇 谞讚专 讘讜 讗讬谞讜 讗住讜专 讗诇讗 讘讬讜爪讗 讛讬诪谞讜 (讻诇讜诪专) 砖诇讗 谞转讻讜谉 讝讛 讗诇讗 讘讬讜爪讗 讛讬诪谞讜 讻诇讜诪专 砖诇讗 谞转讻讜讬谉 讗诇讗 讘砖讚专讻讜 诇讗讻讜诇 讚讛讬讬谞讜 讬讜爪讗 讛讬诪谞讜. 转"拽 讚专讘讬 讬讛讜讚讛 诇讬转 讚专讘讬 砖诪注讜谉 讘谉 讗诇注讝专 讚讛讻讬 诪砖诪注 诪转谞讬转讬谉 讘讞讜诪抓 住转讜谞讬讜转 诪讜转专 讗祝 讘讞讜诪抓 讜讻讜' 讚讘注谞讘讬诐 谞诪讬 诪讜转专 讚讻讬 谞讚专 诪谉 讛住转讜讜谞讬讜转 诇讗 谞转讻讜谉 讗诇讗 讘讬讜爪讗 (讛诪讬谞') 讛讬诪谞讛 讛讜讗讬诇 讜诇讗 驻讬专砖 讛讚讘专 诪讜转专 讘讝讛 讜讘讝讛. 讜转谞讗 讘转专讗 讚专讘讬 讬讛讜讚讛 讗讬转 诇讬讛 讚拽讗住专 专讘讬 讬讛讜讚讛 讗祝 讘讬讜爪讗 讛讬诪谞讜. 讜讞讻诪讬诐 诪转讬专讬诐 讘注谞讘讬诐 住转讜谞讬讜转 讗祝 注诇 驻讬 砖砖诐 转讜诇讚转讜 拽专讜讬讛 注诇讬讜 讜诇讗 讘讬讜爪讗 讛讬诪谞讜 讚讛讬讬谞讜 讻专讘讬 砖诪注讜谉 讘谉 讗诇注讝专. 驻讬专讜砖. 

讗诪专 专讘讬 讗讘讛讜 诪砖讜诐 专讘讬 讞谞讬谞讗 讘谉 讙诪诇讬讗诇 诇讗 砖讗谞讜 讗诇讗 讘诪拽讜诐 砖讗讬谉 诪讘讬讗讬谉 讬专拽 诪讞讜爪讛 诇讗专抓 诇讗专抓 讗讘诇 讘诪拽讜诐 砖诪讘讬讗讬谉 诪讞讜爪讛 诇讗专抓 诇讗专抓 讗住讜专. 诪讬住转讘专讗 讚讗住讜专 讗祝 讘讬专拽讜转 讛讙谞讛 拽讗诪专 讜讛讜讗 讛讚讬谉 讘讬专拽讜转 讛砖讚讛 诇驻讬 砖讗讬谉 诪讘讬讗讬谉 讻诇 讻讱 砖讬住驻拽讜 诇讛诐 讜砖诇讗 讬讛讜 爪专讬讻讬谉 诇讬专拽讜转 讛砖讚讛 讜讛专讬 讝讛 讘诪拽讜诐 砖诪住转驻拽讬谉 诪讝讛 讜诪讝讛 讜讗驻讬诇讜 诪住转驻拽讬谉 专讜讘讗 诪讬专拽讜转 讛讙谞讛 讜讻注谞讬谉 砖讗诪专讜 讘砖诪谉 讝讬转 讜讘砖诪谉 砖讜诪砖诪讬谉. 讗讘诇 讘讬专讜砖诇诪讬 诪砖诪注 砖讗讬谞讜 讗住讜专 讗诇讗 讘讬专拽讜转 讛讙谞讛 讘诇讘讚 讻砖讗专 砖谞讬 砖讘讜注 讚讙专住讬谞谉 讛转诐 诪砖讛转讬专 专讘讬 诇讛讘讬讗 讬专拽 诪讞讜爪讛 诇讗专抓 诇讗专抓 讛讬讗 砖讘讬注讬转 讛讬讗 砖讗专 砖谞讬 砖讘讜注. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讜讞讻诪讬诐 讻讜' 讚拽转谞讬 诪讜转专 讻爪"诇 砖讜诪砖诪讬 讛住"讚:





专砖"砖

专"谉 讘专讛"注 讜讻"转 转讬谞讞 讘砖讗谞讬 讟讜注诐 讻讬讜谉 讚诇"爪 讻讜'. 讘转讜专"注 讛谞讬讞讜 讘爪"注 讚讚诇诪讗 讗诪专 讛讻讬 讻讚讬 诇讗住讜专 注爪诪讜 讘讻诇 砖讛讜讗 注"砖. 讜讘拽诇 讬"诇 讚讗"讻 讛诇"诇 砖讗谞讬 讗讜讻诇 讻"砖. 讜注谞"诇 讚讻诪讜 讚讛谞讜讚专 诪讟专讬转 讟专讜驻讛 讗住讜专 讗驻讬' 讘爪讬专 讜诪讜专讬讬住 诇注讬诇 诇讙讬专住转 专讜讛"驻 讗注"讙 讚讟专讬转 讟专讜驻讛 讛讚讙 讘注讬谉 讗诇讗 砖诪讞讜转讱 讜讘爪讬专 诇讬转讗 讗诇讗 讟注诪讜 诪"诪 讗诪讚讬谞谉 讚注转讜 讚讻讬讜谉 讚讚讬讬拽 讻讜诇讬 讛讗讬 讚注转讬' 诇讗住讜专 讗祝 讟注诪讬' 诇讘讚. 讜讗祝 诇讙讬' 讛专"谉 砖诐 讚诪讜转专 讘爪讬专. 讛讗 讻转讘 砖诐 讚住讚"讗 讻讬讜谉 讻讜'. 诇讻谉 讛讻讗 谞诪讬 讻讬讜谉 讚讚讬讬拽 讻讜诇讬 讛讗讬 诇讗住讜专 讘讻"砖 讚注转讜 讗驻讬' 讘讟注诪讜 讜讘讬讜爪讗 诪诪谞讜. 讜注谞"诇 讚讟注诐 讜讚讗讬 谞讻诇诇 讘砖讗谞讬 讟讜注诐 讜讻讬 讗讬爪讟专讬讱 诇讬讛 诇讛讬讜爪讗 诪讛谉. 讜讻"诪 诪讚诇讗 讗讬讘注讬' 诇讬讛 诇专诪讬 讗诪转谞讬' 讚诇注讬诇 讚讗讬讬专讬 讘讟注诐 讗诇讗 讗诪转谞讬' 讚讛讻讗 讚讗讬讬专讬 讘讬讜爪讗 诪讛谉 (注讬' 转讜住' 讘专讻讜转 (诇讟) 讚"讛 诪讬讗 讚住讬诇拽讗) 讜诇讻谉 讜讚讗讬 讗诪专讬谞谉 讻讬讜谉 讚讚讬讬拽 诇讗住讜专 讗祝 讛讟注诐 讚注转讬讛 讙"讻 注诇 讛讬讜爪讗 诪讛谉:



讘诪砖谞讛 讛谞讜讚专 诪谉 讛转诪专讬诐 诪讜转专 讘讚讘砖 转诪专讬诐. 讘转讜住' 讛拽砖讜 讗诪讗讬 诇讗 转谞讬 转诪专讬诐 讗诇讜 讻讜' 讗住讜专 讘讬讜爪讗 诪讛谉. 讜诇注讚"谞 讚讛讻讗 诪讜转专 讗驻讬' 讘讗讜诪专 讗诇讜 讚讘讞讜诇讬谉 (拽讻 讘) 诪住拽讬谞谉 讚讘讗讬住讜专 讚讗讬谞讜 讘讗 诪讗诇讬讜 讬诇驻讬谞谉 诪砖拽讬谉 讛讬讜爪讗讬谉 诪讛谉 砖讬讛讜 讻诪讜转谉 诪转专讜诪讛 讗讜 诪讘讻讜专讬诐 讜讞讚 诪讛谞讱 注"砖. 讜讘转专讜诪讛 讜讘讻讜专讬诐 讙讜驻讬讬讛讜 住"诇 诇专' 讬讛讜砖注 砖诐 讚讗讬谞讜 讗诇讗 讘讝讬转讬诐 讜注谞讘讬诐 讘诇讘讚 讜讻谉 讘注专诇讛 注"砖 讜讚讬讜 诇讘讗 诪讛"讚 诇讛讬讜转 讻谞讚讜谉 讜讗祝 讚讘注专诇讛 讜转专讜诪讛 诪砖诪注 讘驻讬"讗 讚转专讜诪讜转 讚讗祝 砖讗专 诪砖拽讬谉 讗住讜专讬谉 诪讬讛讗 诪讚专讘谞谉 (注讬' 讘驻讬专讜砖 讛专讗"砖 砖诐) 讗驻砖专 讚讘谞讚专讬诐 诇讗 讛讞诪讬专讜. 讗讜诇诐 诇拽诪谉 专"驻 拽讜谞诐 诪砖诪注 讚讗讚专讘讛 讘谞讚专讬诐 诪讞诪专讬谞谉 讟驻讬 注"砖 讘专"谉 讚"讛 讻诪讗谉 讗讝诇讗. 讗讱 诪"诪 谞讛讬 讚诪讚专讘谞谉 讗住讜专 讻讬讜谉 讚诇"讚 诇讛谞讛讜 讚诇注讬诇 讚诪讬转住专谉 诪讛"转 诇讛讻讬 诇讗 转谞讬 诇讛:



专"谉 讚"讛 讞讻诪讬诐 讛讬讬谞讜 转"拽. 谞讚专 讘讜 讗住讜专 讘讬讜爪讗 诪诪谞讜 [讜讘讬讜爪讗 诪诪谞讜] 讗住讜专 讘讜 讜讻诇 砖讗讬谉 讻讜'. 讻谉 讛讙讬讛讜 讜讛讜住讬驻讜 讘讚"讞. 讜诇讬 讛"谞 讬讜转专 讙讬' 讛讬砖谞讛 专拽 诇讛讜住讬祝 讜' 讜砖讻爪"诇 讜讗住讜专 讘讜 诇讜诇讬 砖专讗讬转讬 讘专诪讘"谉 注爪诪讜 讛讙讬' 讻讗砖专 讛讜讙讛. 讜注讬' 讘讛专注"讘 讘驻讬专讜砖 讛讘' 讜讛讜讗 诪驻讬专讜砖 讛专诪讘"诐. 讜注"砖 讚谞专讗讛 诪讚讘专讬讜 讚诇"讙 讘讚讘专讬 转"拽 诪住转讜讜谞讬讜转 诪讜转专 讘讞讜诪抓 住转讜讜谞讬讜转 讚讛谉 注爪诪谉 讗讬谉 讚专讻谉 诇讗讻讜诇 讻诪讜 砖讻转讜讘 砖诐 讜讘讻讝讛 住"诇 诇转"拽 讚讗住讜专 讘讬讜爪讗 诪讛谉. 讜诇讻谉 诇"讚 讛专注"讘 讘讛讘讬讗讜 驻讬专讜砖讜 注诇 讛讙讬' 砖诇驻谞讬谞讜. 讜讻谉 诇"讚 讛转讜讬"讟 讘讛讘讬讗讜 讚讘专讬 讛转讜住' 诇讬转专 讘讬讗讜专 诇驻讬' 讝讛. 讜诇讗 讛注讬专 讚诇讛转讜住驻讜转 住转讜讜谞讬讜转 讚专讻谉 诇讛讗讻诇 讜诪讜讻专讞 诇讛讙讬专住讗 砖诇驻谞讬谞讜:



讙诪' 诪拽讜诐 砖诪住转驻拽讬谉 诪讝讛 讜诪讝讛 讗住讜专. 诪砖诪注 讚讟注诐 讛转讬专讗 讚专讬砖讗 讛讜讗 诪砖讜诐 讻讬讜谉 讚讗讬谉 诪住转驻拽讬谉 诪讗讬讚讱 讜讚讗讬 诇讗 讛讬转讛 讻讜讜谞转讜 注诇讬讜 讛讜讗讬诇 讚讘诇讗"讛 诇讗 讗讻讬诇 诪讬谞讬讛 讜讻讚诇拽诪谉 (谞讚 讘) 诇注谞讬谉 讚讙讬诐 讘讛拽讬讝 讚诐 讗讜 讚讻讬讬讘讬谉 诇讬讛 注讬谞讬讛. 讜讟注诐 砖讛讜讗 砖诐 诇讜讜讬 诇讗 拽讗讬 讗诇讗 讗讚住诪讬讱 诇讬讛 讜讚诇讗 讻驻讬' 讛专"谉 讜讛专讗"砖:





讛讙讛讜转 讬注讘"抓

讙诪' 讻诇 砖讚专讻讜 诇讛讗讻诇 讜讚专讱 讛讬讜爪讗 诪诪谞讜 诇讛讗讻诇 讻讜' 讻诇 砖讗讬谉 讚专讻讜 诇讛讗讻诇 讜讚专讱 讛讬讜爪讗 诪诪谞讜 诇讛讗讻诇 讻爪"诇:


专砖"讬 讚"讛 讻专讬砖讬谉 拽讟谞讬转. 谞"讘 砖讘讜砖:

